## Sinf: 8 - “A” \_\_\_\_\_\_\_\_\_\_\_\_\_\_\_ 8 - “B”\_\_\_\_\_\_\_\_\_\_\_\_\_\_\_\_ 8 - “V”\_\_\_\_\_\_\_\_\_\_\_\_\_\_\_\_\_

## Darsning mavzusi: 1-&. Buyuk geografik kashfiyotlar va ularning tarixiy ahamiyati

## Darsning maqsadi:

## Ta'limiy maqsad – o’quvchilarga buyuk geografik kashfiyotlarni, uning sabablari va ahamiyatini, buyuk geografik kashfiyotlar natejasida dunyoda bo’lib o’tgan o’zgarishlarni tushuntirish.

## Tarbiyaviy maqsad – O’quvchilarni millatlararo totuvlik, tinchlik ruhida tarbiyalash, jahonda bo’layotgan o’zgarishlarga to’g’ri munosabat bildirishni o’rgatish.

## Rivojlantiruvchi maqsad – mustaqil fikrlash qobiliyatini rivojlantirish.

## Dars turi: yangi tushuncha, bilim va ko’nikmalarini shakllantiruvchi;

## Darsda foydalaniladigan metodlar: an'anaviy, zamonaviy, interfaol metodlar

## Darsning jihozi: :”Jahon tarixi” 8-sinf uchun darslik, “Jahon tarixi” 8-sinf uchun metodik qo’llanma, mavzuga doir vediorolik, slayd.

**I.Tashkiliy qism.** a) salomlashish, b) davomat, c) yurtimiz va xorij xabarlarini so’rash.

**II. O’tgan mavzuni mustahkamlash**. ( uyga vazifa tekshiriladi.)

**III.Yangi mavzu: Buyuk geografik kashfiyotlar va ularning tarixiy ahamiyati**

Buyuk geografik kashfiyotlar atamasi XV asr oxiri–XVII asr o’rtalarida yevropalik sayyohlar tomonidan amalga oshirilgan yirik geografik kashfiyotlarga nisbatan ishlatiladi. Geografik kashfiyotlar esa odamlar uchun shu vaqtgacha noma’lum b’olgan yangi yerlarning qidirib topilishidir. Xo’sh, qanday omillar XV asr oxiridan boshlab buyuk geografik kashfiyotlarning amalga oshirilishiga sabab b’olgan edi?

*Birinchidan,* XV asr oxiri–XVI asr boshlariga kelganda Yevropada tovar ishlab chiqarish yuqori sur’atlarda o’sa boshladi. Bu esa xomashyogabo’lgantalabni oshirib yubordi. Yevropaning o’zidaxomashyo kam bo’lganligi uchun uni faqat boshqa о’Ikalardan olib kelish zaruratga aylandi.

*Ikkinchidan,* yangi davr hukmron tabaqalarning boylikka, pulga bo’lgan ehtiyojini yanada orttirib yubordi. Endi ularning ongini о’zga yurtlarning oltin–kumushlarini va boshqa qimmatbaho boyliklarini egallab olish ishtiyoqi chulg’ab oldi.

*Uchinchidan,* quruqlikdan va O’rta Yer dengizidan o’tadigan savdo yo’llari, shujumladan, Buyuk ipak yo’li hamxavflibo’lib qoldi. Buyo’llar ustidan nazorat Yevropa mamlakatlarining asosiy raqibi Usmonli turklar saltanati qo’liga о’tib ketdi. Binobarin, endi yevropaliklar oldida yangi dengiz savdo yo’llarini ocliish tarixiy zaruratga aylandi. Dengiz savdo yo’llarini ochishga imkon beruvchi zamonaviy kemalar va harbiy qurollar mavjud edi. Bundan teshqari, dengizda kompasdan foydalanish, astrolabiya ixtiro qilinganligi ham katta ahamiyatga ega bo’ldi.

**Buyuk geografik kashfiyotlarning boshlanishi.** Buyuk geografik kashfiyotlarning tashabbuskorlari Portugaliya va Ispaniya dengiz sayyohlari bo’lishdi. Tabiiyki, buyuk geografik kashfiyotlarni dovyurak dengizchi–sayyohlargina amalga oshira olar edilar. Shunday dengiz sayyohlaridan biri admiral Xristofor Kolumb (1451–1506) edi. U o’z oldiga Hindistonga Atlantika okeani orqali boradigan yo’l ochishni maqsad qilib qo’ydi. Dengiz sayohatini amalga oshirishga birgina dovyuraklik kamlik qilardi, albatta. Buning uchun ilm–fan yutuqlariga ham tayanish, ulardan amalda foydalana bilish ham zarur edi. Bu o’rinda italiyalik olim P.Toskanelli yerning dumaloqligi haqidagi ta’limotdan kelib chiqib, dunyo xaritasini yaratganligi katta ahamiyatga ega bo’ldi. Bu xaritada Osiyo qit’asi qirg’oqlari Atlantika okeanining g’arbiy sohillarida ekanligi belgilangan edi. Shu tufayli P.Toskanelli Yevropa qirg’oqlaridan G’arb tomonga suzib Hindistonga borish mumkin, deb ishonardi. Kishilardagi tadbirkorlik ruhi, capital jamg’arishga intilish, insonning imkoniyatlariga ishonch tuyg’usi eng dadil rejalarni ham amalga oshiradigan qilib qo’ydi. Shu tariqa Hindistonga boradigan yangi yo’l topish yev­ropaliklar uchun hayotiy zaruratga aylangani buyuk geografik kashfiyotlarning amalga oshirilishini muqarrar qilib qo’ydi.

Nihoyat, 1492–yilda X. Kolumb Ispaniya qirollik oilasi bilan Hindiston sari suv yo’li ochishga xizmat qiluvchi ekspeditsiyani boshlash haqida shartnoma tuzishga muvaffaq bo’ldi.

Shartnomaga kо’ra, qirol ekspeditsiyaning pul ta’minotini о’z bo’yniga oldi. Ayni paytda X. Kolumb yangi ochiladigan yerlarning vitse–qiroli etib tayinlanadigan bo’ldi. Shuningdek, X. Kolumb yangi ochiladigan yerlardan olinadigan daromadning 1/10 qismiga, yangi yerlar bilan olib boriladigan savdodan tushadigan daromadning esa 1/8 qismiga egalik ham qilar edi. X. Kolumb 1492–yilning 6–avgustkuni 3 takemada 90 kishilik dengizchi bilan birinchi ekspeditsiyasini boshladi. X.Kolumb ekspeditsiyasi 12–oktabr kuni Amerika qit’asidagi San–Salvador («Muqaddas xaloskor») oroli (hozirgi Bagama orollari davlati hududidagi orol)ga keUb tushdi. Shu tariqa Hindistonga olib boradigan suv yo’li ochish maqsadida uyushtirilgan ekspeditsiya Amerikaning kashf etilishiga olib keldi. Bu dunyo xaritasini tuzgan XV asr olimlarining, xususan, P. Toskanellining xatosi oqibati edi. ChunkiP. Toskaneffiyerningekvatorbo’ylabuzunliginianiqlashda 12ming kilometrga adashgan edi. Keyinchalik olimlar bu xatoni Buyuk kashfiyotga olib kelgan buyuk xato, deb atadilar.

***1492–yil 12–oktabr Amerika qit’asining rasman kashf etilgan kuni hisoblanadi.***

Biroq X. Kolumb 1492–yilda Hindistonga emas, Amerikaga kelib qolganligini anglamagan. U Hindistonga keldim, deb hisoblar edi. Shuning uchun ham X.Kolumb aslida Amerikaning mahalliy aholisini hindular deb atagan. X.Kolumb Hindistonga (aslida Amerikaga) 4 marta ekspeditsiya uyushtirgan. Bu ekspeditsiyalar natijasida juda katta hududlar ochilgan va u yerlarda Ispaniya bayrog’i hilpiray boshlagan. Shu tariqa bu hududlar Ispaniya mulkiga aylangan. X.Kolumb esa o’sha yerlarning vitse–qiroli etib tayinlangan. X. Kolumbning kashfiyotlari yangi yerlarni Ispaniya mustamlakalariga aylantirish bilan birgalikda amalga oshirilgan. Yangi qit’aning Kolumbiya deb emas, Amerika deb atalishi Italiya dengizchisi va astronomi Amerigo Vespuchchi (1454–1512) nomi bilan bog’liq. A.Vespuchchi Ispaniya va Portugaliya flotida xizmat qilgan. U 1499–1501–yillarda portugaliyaliklar ekspeditsiyasi tarkibida Braziliya qirg’oqlarini tadqiq etdi. Buning natijasida, Kolumb ochgan yerlar Hindiston emas, yangi qit’a, degan xulosaga keldi. U keyinchalik о’zining nomi bilan atalgan qit’aga «Yangi Dunyo» deb nom berdi. 1507–yilda xaritashunos olim M.Valdzemyuller Kolumb kashf etgan yangi qit’ani Amerigo Vespuchchi sharafiga Amerika deb atashni taklif etgan. Bu nom hammaga manzur bo’lgan. 1515–yilda Yangi Dunyo «Amerika» deb atalgan birinchi globus Germaniyada yaratildi. 1569–yildan esa boshqa xaritalarda ham Kolumb kashf etgan yerlar «Amerika» deb yoziladigan bo’ldi.

**Keyingi kashfiyotlar.** Atlantika okeani orqali Hindistonga boriladigan dengiz yo’li 1498–yilda kashf etildi. Bu kashfiyotni portugaliyalik dengiz sayyohi Vasko daGamaamalgaoshirdi. 1519–yilda yanabirportugaliyalik dengizchi F. Magellan Amerika qit’asini aylanib o’tib, Hindistonga boradigan dengiz yo’lini ochdi. Dunyoni aylanib suzish 1522–yilda nihoyasiga yetkazildi. Bu ekspeditsiya yerning dumaloqligini, uning katta qismi suv bilan qoplanganligini isbotladi. L.V.Torres boshchiligidagi ekspeditsiya esa 1605–yilda Avstraliyani kashf etdi.

Buyuk geografik kashfiyotlar ilm–fan uchun katta ahamiyatga ega bo’ldi. Uning natijasida geografiya, tarix, etnografiya va okeanshunoslik fanlari yangi xulosalar, ma’lumotlar bilan boyidi. Bundan tashqari, bu kashfiyotlar tufayli yangi dengiz savdo yo’llari ochildi. Bu yo’llar O’rta Yer dengizidan Atlantika okeaniga kо’chdi. Bu esa, о’z navbatida, jahon savdosini vujudga keltirdi.

***Atamalar:***

***Buyuk geografik kashfiyotlar*** - *XV asr oxiri–XVII asr o’rtalarida yevropalik sayyohlar tomonidan amalga oshirilgan yirik geografik kashfiyotlarga nisbatan ishlatiladi.*

***Admiral*** *(arabcha–dengiz hukmdori, hokimi)–harbiy–dengiz floti qo’mondonlariga beriladigan unvon.*

***Astrolyabiya (lotincha)****–XVII asrgacha xizmat qilgan joyning geografik koordinatalarini, vaqtni, yulduzlarning chiqish va botish paytini aniqlovchi astronomik asbob.*

***Kashfiyot****–izlab topish, tekshirish natijasida topiladigan, yaratiladigan ilmiy yangilik.*

**IV. Mustahkamlash**. Darslikdagi topshiriqlar, savollar ustida ishlash.

**V. Baholash**. Darsda faol ishtirok etgan, uyga vazifani a’lo darajada bajargan o’quvchilar baholanadi.

**VI. Uyga vazifa**. Mavzu yuzasidan 10 ta test tuzish va mavzuni o’qib kelish.

**O’quv ishlari bo’yicha direktor o’rinbosari**:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## Sinf: 8 - “A” \_\_\_\_\_\_\_\_\_\_\_\_\_\_\_ 8 - “B”\_\_\_\_\_\_\_\_\_\_\_\_\_\_\_\_ 8 - “V”\_\_\_\_\_\_\_\_\_\_\_\_\_\_\_\_\_

## Darsning mavzusi: 2-&. Yevropaliklarning mustamlakalar uchun kurashi

## Darsning maqsadi:

## Ta'limiy maqsad – o’quvchilarga yevropaliklar tomonidan mustamlakachik siyosati, mustamlaka aholisining ijtimoiy tuzumi va , ularning turmush tarzini haqida umumiy tushunchalar berish.

## Tarbiyaviy maqsad – O’quvchilarni bosqinchilikni qoralashga, millatlararo totuvlik, tinchlik ruhida tarbiyalash, jahonda bo’layotgan o’zgarishlarga to’g’ri munosabat bildirishni o’rgatish.

## Rivojlantiruvchi maqsad – mustaqil fikrlash qobiliyatini rivojlantirish.

## Dars turi: yangi tushuncha, bilim va ko’nikmalarni shakllantiruvchi;

## Darsda foydalaniladigan metodlar: an'anaviy, zamonaviy, interfaol metodlar

## Darsning jihozi: :”Jahon tarixi” 8-sinf uchun darslik, “Jahon tarixi” 8-sinf uchun metodik qo’llanma.

**I.Tashkiliy qism.** a) salomlashish, b) davomat, c) yurtimiz va xorij xabarlarini so’rash.

**II. O’tgan mavzuni mustahkamlash**. ( uyga vazifa tekshiriladi.)

**III.Yangi mavzu: *Yevropaliklarning mustamlakalar uchun kurashi***

Buyuk geografik kashfiyotlar ayni paytda Yevropa davlatlarining mustamlakachilik siyosati uchun ham yo’1 ochdi. Ispaniya bayrog’i himoyasi ostida yangi ochilgan yerlar Ispaniya qiroli mulki deb e’lon qilindi. Shu tariqa Yevropa davlatlarining mustamlakachilik siyosati boshlandi. Mustamlakachilar bosib olgan hududlarda paxta va shakarqamish ekinzorlari barpo etildi.

Ispaniya qiroli 1512–yilda mahalliy hindularni qulga aylantirishni taqiqlab qo’yuvchi qonun chiqargan bo’lsa–da, u mahalliy aholini shafqatsiz *ekspluatatsiya* qilishga xalaqit bermagan. Shafqatsiz ekspluatatsiya va yevropaliklar olib kelgan turii yuqumli kasalliklar tufayli ularning soni keskin kamayib ketdi. Mustamlakachilar XVI asr o’rtalaridan boshlab endi Afrikada yashovchi aholini qullarga aylantirib, Amerikaga olib kela boshlaganlar. Tekin ishchi kuchiga ega bo’lgan mustamlakachilar 1510–yildan boshlab *konkista* siyosatini yurita boshladilar. Bujarayon XVIIasrning o’rtalarigacha davom etdi. XVI asrning dastlabki 50 yili ichida Ispaniya mustamlakalarida aholi soni keskin kamayib ketdi.

XVI asr birinchi yarmida Kolumbiya, Ekvador, Peru va Boliviya, keyinchalik esa Chili va Argentina hududlari zabt etildi.

1679–yilda Ispaniya Amerika sivilizatsiyasining markazi bo’lgan Mayya davlati–(bugungi Meksika) hududlarini to’labo’ysundirdi.

1503–yildan 1565–yilgacha Amerikadan Ispaniyaga 181 tonna oltin va salkam 17000 tonna kumush tashib ketildi. Bosib olingan mustamlakalarni boshqarish uchun ikkita vitse–qirollik tashkil etildi. Vitse–qirollar faoliyati Ispaniyaning o’zida faoliyat ko’rsatuvchi «Hindiston kengashi» deb ataladigan kengash tomonidan nazorat qilingan. Kengashning vitse–qirolliklar bo’yicha qabul qilgan qarorlari qonun kuchiga ega bo’lgan. Mustamlakalar bilan olib boriladigan savdo esa «Sevilya savdo palatasi» tomonidan nazorat qilingan.

Mustamlakachilik sekinlik bilan bo’lsa–da, hindu etnik guruhlari va qabila ittifoqlarining barham topishiga olib kelgan. Mahalliy xalq tili esa ispan tili bilan almasha boshlagan.

Ispaniya faqat Amerikadagi mustamlakalari bilan cheklanib qolgani yo’q. U 1529–yilda Filippin orollari ustidan ham о’z hokimiyatini о’rnatdi.

Bu orollar taxt vorisi, shahzoda Filipp sharafiga Filippin deb atala boshlandi.

**Portugaliya mustamlakalari.** Portugaliya dengiz sayyohi Kabral 1500–yili Braziliyani kashf etdi va uni Portugaliya qirolining mulki, deb e’lon qildi. Hali urug’chilik tuzumi sharoitida yashayotgan mahalliy hindu xalqlari mamlakatning ichkari hududlariga quvib yuborildi. Braziliyani xo’jalik uchun o’zlashtirish, asosan, Afrikadan keltirilgan qullar mehnati hisobiga amalga oshirildi. Asr oxirida Braziliyada yashovchi oq tanli kо’chmanchilar soni 25000 nafarni tashkil etdi. Ular minglab qullarni ekspluatatsiya qilar edilar.

**Mustamlakalar uchun kurash.** Tez orada Yevropa davlatlari o’rtasida mustamlakalar uchun kurash boshlandi. Bunga Angliyada manufaktura ishlab chiqarishining tobora rivojlanishi sabab bo’ldi. Daromadi tobora ko’payib borayotgan Angliya burjuaziyasiga endi yanada yirik korxonalar bunyod etish uchun katta miqdorda boylik zarur edi. Bunday boylik mustamlakalar hisobiga topilishi mumkin edi.

Buyuk geografik kashfiyotlar geografik jihatdan qulay hududda joylashgan Angliyani eng muhim dengiz savdo yo’llaridagi davlatga aylantirdi. London esa yirik port shahriga aylandi. Uning aholisi tez orada 200 ming kishiga yetdi. Manufaktura ishlab chiqarishining rivojlanishi Angliyaning chetga katta miqdorda tovar chiqarishiga sabab bo’ldi va u endi dengiz savdosida Ispaniyaning asosiy raqibiga aylandi. Bu hoi Angliya–Ispaniya munosabatlarining keskinlashuviga olib keldi. Buning ustiga, Ispaniya boshqa davlatlar savdogarlarining ispan mustamlakalari bilan savdo qilishini taqiqlab qo’ydi. Bu taqiq oxir–oqibatda Angliya–Ispaniya o’rtasidagi urushga olib kelishi muqarrar edi. 1588–yilda ikki davlat harbiy–dengiz floti о’rtasida hal qiluvchi jang bo’lib o’tdi. Unda Ispaniyaning «Yengilmas armada» deb nom berilgan harbiy floti tor–mor etildi. «Yengilmas armada»ning halokati Ispaniyaning dengizdagi qudratiga putur yetkazdi. Shu davrdan boshlab Angliya eng qudratli dengiz davlatiga aylana bordi.

**Angliyaning dastlabki mustamlakalari.** Qudratli dengiz davlatiga aylangan Angliya endi mustamlakalar bosib olishga kirishdi. Bu davlat mustamlakachilari Shimoliy Amerikani egallay boshladilar. XVII asr boshlarida bu yerda birinchi mustamlaka–Virginiyaga asos solindi. Mahalliy hindu aholisi o’rmonlar ichkarisiga surib chiqarildi. Angliya hukumati tashqi savdoni chet davlatlar bilan savdo ishlarini olib boruvchi boy savdogarlar tuzgan turli kompaniyalar ixtiyoriga topshirib qo’ydi. Bun day kompaniyalardan biri 1600–yilda tuzilgan «Ost–Indiya» kompaniyasi edi. Eng boy bo’lgan bu kompaniyaga Hind va Tinch okeanlari sohilida joylashgan mamlakatlar bilan savdo qilish huquqi berildi. Boshqa kompaniyalar qatori «Ost–Indiya» kompaniyasi ham davlat xazinasiga juda katta miqdorda daromad keltirardi. Angliya savdogarlari tez orada portugallarni Osiyodan siqib chiqara boshladi. «Ost–Indiya» kompaniyasi keyinchalik Boburiy hukmdorlardan Hindistonda boj to’lamay savdo qilish huquqini qo’lga kiritdi.

Bu kompaniya Hindistondan Yevropaga mato, ziravor va boshqa tovarlarni yuborar edi. Mustamlakachilar Hindistonda yanada mustahkamroq о’rnashib olish uchun о’z savdo manzilgohlarini qal’aga aylantira borganlar.

**Atamalar:**

***Armada–****katta flot.*

***Vitse–****o’rinbosar; vitse–qirol deyilganda qirol hokimiyati vakili tushuniladi.*

***Konkista–****zabt etish, bosib olish.*

***Mustamlaka–****rivojlangan davlatlar tomonidan bosib olinib, ekspluatatsiya qilinuvchi mamlakat.*

***«Ost–Indiya»–****Kolumbning sayohatidan so’ng Karib dengizi orollari Vest–Indiya–(G’arbiy Hindiston) deb atalgan, Vest–Indiyadan farq qilish uchun Hindiston yarim orolidagi mamlakatlar esa Ost–Indiya–(Sharqiy Hindiston) deb atalgan.*

***Ekspluatatsiya–****boshqalar mehnati mahsulini о’ziniki qilib olishi.*

**IV. Mustahkamlash**. Darslikdagi topshiriqlar, savollar ustida ishlash.

**V. Baholash**. Darsda faol ishtirok etgan, uyga vazifani a’lo darajada bajargan o’quvchilar baholanadi.

**VI. Uyga vazifa**. Mavzu yuzasidan 10 ta test tuzish va mavzuni o’qib kelish.

**O’quv ishlari bo’yicha direktor o’rinbosari**:\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## Sinf: 8 - “A” \_\_\_\_\_\_\_\_\_\_\_\_\_\_\_ 8 - “B”\_\_\_\_\_\_\_\_\_\_\_\_\_\_\_\_ 8 - “V”\_\_\_\_\_\_\_\_\_\_\_\_\_\_\_\_\_

## Darsning mavzusi: 3-&.Yangi davr boshlarida G’arbiy Yevropa mamlakatlarida ijtimoiy–iqtisodiy hayot

## Darsning maqsadi:

## Ta'limiy maqsad –o’quvchilarga yangi davr boshlarida aholi tarkibiga qanday o’zhgarishlar yuz bergani, jahon savdosining vujudga kelganligi, manifaktura ishlab chiqarishi haqida bilim berish;

## Tarbiyaviy maqsad – O’quvchilarni inson bilimi, harkati jamiyatni ham o’zgartirishga qodirligiga ishontirish;

## Rivojlantiruvchi maqsad – mustaqil fikrlash qobiliyatini rivojlantirish.

## Dars turi: yangi tushuncha, bilim va ko’nikmalarni shakllantiruvchi;

## Darsda foydalaniladigan metodlar: an'anaviy, zamonaviy, interfaol metodlar

## Darsning jihozi: :”Jahon tarixi” 8-sinf uchun darslik, “Jahon tarixi” 8-sinf uchun metodik qo’llanma.

**I.Tashkiliy qism.** a) salomlashish, b) davomat, c) yurtimiz va xorij xabarlarini so’rash.

**II. O’tgan mavzuni mustahkamlash**. ( uyga vazifa tekshiriladi.)

**III.Yangi mavzu: *Yangi davr boshlarida G’arbiy Yevropa mamlakatlarida ijtimoiy–iqtisodiy hayot***

**Aholi tarkibidagi o’zgarishlar.** Yangi davr boshlarida G’arbiyYevropa mamlakatlarida ruhoniylar va dvoryanlar jamiyatning hukmron tabaqalari bo’lib qolaverdilar. Ayni paytda dvoryanlar tarkibida о’zgarish yuz berdi. Endilikda ular ichida savdo–sotiq va tadbirkorlik bilan snug’ullanuvchilar ham shakllandi. Dvoryanlaming ba’zilari savdo kompaniyalarining aksiyadorlariga aylandilar. Ayrimlari esa hukumatdan turli soliq yig’imlarini yig’ib olish huquqini sotib oldilar. Dvoryanlaming katta qismi endi ishlab chiqanshda yollanma mehnatdan foydalanardilar. Ular о’z qo’rg’onlarida sanoat korxonalari ham tashkil etganlar va savdo–sotiq ishlari bilan shug’ullanganlar. Bunday dvoryanlar *yangi dvoryanlar* deb atalgan.

XVII asr o’rtalariga kelganda savdogar (negosiant) va bankirlar burjuaziyaning yuqori qatlamiga aylandilar. Jamiyat rivojlanishi bilan yollanib ishlovchilar qatlami ham shakllanib bordi.

XVI–XVII asrlarda butun aholining 88 foizini dehqonlar tashkil etardi. Jamiyatda yollanib ishlovchilar soni ortib bordi. Ayni paytda aholi sonining asta–sekin ko’payish jarayoni boshlandi. Chunonchi, Yevropa aholisi 1650–yilda 100 mln atrofidaedi.

**Savdoning rivojlanishi.** XVI–XVII asrlarda savdo va tadbirkorlikning markazi bo’lgan shaharlarning o’sishi davom etdi. Bu esa, o’z navbatida, shaharda bozor savdosining o’sishiga olib keldi. Odatda bozorlarda savdo haftasiga bir yoki ikki kun bo’lardi. Shaharlaming о’sib borishi bilan bozorlar har kuni ishlay boshladi.

XVII asrdan boshlab usti yopiq bozorlar qurilishi keng avj oldi. Bunday bozorlarning eng yirigi Parij va London shaharlarida qurilgan.

**Jahon savdosi.** Gollandiya va Angliya jahon savdo–sotig’ining markazlariga aylandi. Dengiz osha savdo qilish ingliz savdogarlarini ham kompaniyalarga birlashishga majbur etgan.

Angliyaga chetdan qalampir olib kelish huquqi faqat «Ost–Indiya» kompaniyasiga berilgan. Kompaniya qisqa vaqt ichida juda katta miqdordagi boylikka ega bo’ldi. Natijada о’z aksiyadorlariga hatto 500% gacha miqdorida dividend ham to’lay boshladi. Angliyaga paxta olib kelish huquqi esa «Levantiy» kompaniyasiga berilgan. Bu kompaniya ayni paytda О’rta Yer dengizi mamlakatlari bilan savdo qilish huquqini ham qo’lga kiritgan. Rossiya bilan savdo aloqasi olib borishga «Moskva» kompaniyasi haqli edi.

XVII asr boshlarida Angliya savdo kompaniyalari Erondan Shimoliy Amerikagacha, Shvetsiyadan Hindistongacha bo’lgan juda katta hududni о’z ta’sirida tutgan. Hindiston va Amerikaga tobora ko’proq kirib borgan. Qisqa vaqt ichida Angliya savdosining hajmi ikki barobar ortgan.

**Manufaktura ishlab chiqarishi.** Dengiz savdosining rivojlanishi, Yangi Dunyo aholisining kо’payib borishi vali yerdan Yevropaga oltin hamda kumushlarning kо’plab miqdorda tashib keltirilishi hunarmandchilik mahsulotlariga bo‘lgan talabni oshirib yubordi. Qrtib borayotgan talab yirikroq korxonalar qurishni zaruratga aylantirib qo‘ydi. Bu esa yangi tipdagi korxona–mehnat taqsimoti asosida faoliyat kо‘rsatuvchi manufakturaning pay do bo’lishiga olib keldi.

Manufakturalar uchun maxsus binolar qurilishi boshlandi. U yerda turli xil mutaxassislikdagi yollanma ishchilar mehnat qilardilar. Ulaming har bin faqat bitta ishni bajarardi. Bu esa ishning tez va sifatli bajarilishini ta’min etardi. Bu yangilik, tabiiyki, mehnat unumdorligining ortishiga olib kelgan. Manufaktura ishlab chiqarishi mahsulot tannarxining arzonlashuviga ham sabab bo’ldi.

XVII asrga kelib manufaktura ishlab chiqarishi Angliya va Gollandiyada xo’jalikning asosiy shakliga aylandi. Fransiyada esa rivojlanish bosqichiga kirdi.

**Qurolsozlikdagi ixtirolar.** XVI–XVII asrlarda qurolsozlik sohasida ham muhim ixtirolar amalga oshirildi.

Agar XVII asrgacha artilleriya qal’a devorlarini bemalol qulata olganligi tufayli shaharlar devor bilan emas, balki ulkan tuproq uyumlari bilan himoya qilina boshlangan edi. Chunki artilleriya yadrosi (artilleriya o’qi) tuproq uyumini yorib о’ta olmagan.

Endi esa artilleriyaning yangi turi–mortira ixtiro qilindi. U artilleriyaning qisqa masofaga balandlatib o’q otadigan turi edi. Bu qurol tuproq uyumlarini ham qo’porib tashlash imkonini yaratdi. XVI asr о’rtalarida qo’lda о’q otadigan qurollar ixtiro qilishda ham katta yutuqlarga erishildi. Chunonchi, mushket deb ataluvchi miltiq ixtiro qilindi.

XVII asrning birinchi yarimida miltiqqa qo’ndoq, to’pponcha, qo’1 granatalari yasash boshlandi. Qurolsozlik sohasidagi ixtirolar ritsarlar mavqeiga putur yetkazdi. Endi ritsarlik jasurlik belgisi bo’lmay qoldi.

***Atamalar:***

***Burjuaziya*** *(fransuzcha* — *shaharliklar)* — *aholining savdo–sanoat, bank kabi sohalarida tadbirkorlik faoliyatini yuritish natijasida daromad topuvchi hamda ishlab chiqarishda yollanma mehnatdan foydalanuvchi toifasi.*

***Aksionerlik jamiyati–****daromad topish maqsadida hissadorlik qoidalari asosida uyushgan sherikchilik jamiyati.*

***Dividend*** *(lotincha–taqsimlanadigan narsa)–aksiyadorlar jamiyati foydasining aksiya egasiga har yili beriladigan va uning daromadiga aylanadigan qismi.*

***Savdo monopoliyasi–****savdo sohasida tanho hukmronlik qiluvchi tashkilotlar.*

***Negosiant–****ulgurji savdo bilan shug’ullanuvchi savdogar. Bu atama ko’pincha chet ellar bilan savdo qiladigan savdogarlarga nisbatan ishlatilgan.*

***Patent*** *(lotincha–ochiq, aniq–ravshan) 1) biror–bir ixtironing davlat tomonidan e’tirof etilgani va ixtirochining o’z ixtirosiga olgan huquqini tasdiqlovchi hujjat; 2) savdo yoki ishlab chiqarish huquqi yoki imtiyozini beruvchi hujjat.*

**IV. Mustahkamlash**. Darslikdagi topshiriqlar, savollar ustida ishlash.

**V. Baholash**. Darsda faol ishtirok etgan, uyga vazifani a’lo darajada bajargan o’quvchilar baholanadi.

**VI. Uyga vazifa**. Mavzu yuzasidan 10 ta test tuzish va mavzuni o’qib kelish.

**O’quv ishlari bo’yicha direktor o’rinbosari**:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_